Demà comencen les festes dels Moros i Cristians de Sagunt
30 de setembre 2015

![Imagen 1](/media/f0zhz0ig/25-c_moros-y-cristianos.jpg)![Imagen 2](/media/zprfqhkn/25-c_moros.jpg)

​![](/media/l2tjincn/25-c_foto-grupo.jpg)

  

Demà comencen les festes dels Moros i Cristinans de Sagunt, que tornaran a inundar de color i ambient festiu els carrers del nucli històric de Sagunt, este cap de setmana. Tots dos grups, Moros i Cristians amb les seues millors vestimentes i al compàs de la seua música tradicional protagonitzaran les desfilades, les negociacions i la batalla final. Estes festes s'inclouen dins de la programació d'actes del 9 d´Octubre i estan organitzades per l'Associació de Festes de Moros i Cristians de Sagunt, el president dels quals és Mario Aparisi, en col·laboració amb l'Ajuntament de Sagunt i les empreses Lafarge, Fertiberia i Renacitur.

  
Enguany, amb motiu del 25 aniversari s'han incorporat diferents novetats. En la desfilada del dissabte comptaran amb la participació de _“Passió per Sagunt”_ i el diumenge s'interpretaran per primera vegada les baralles de les ambaixades en el castell, fins ara solament es realitzava un diàleg i enguany serà representat per un grup especialitzat. A més l'empresa Morvedre Renacitur posa a la disposició de tots els ciutadans, de forma gratuïta, un tren turístic per a pujar al castell el diumenge des de la plaça Major, a partir de les 11.30 hores.

  
La programació arrancarà el **dijous 1 d'octubre**, a partir de les 20 hores, amb la interpretació de el _“Despullament del Moro”_ en l'Església del Salvador, en este acte, es representa la conversió al cristianisme del general del bàndol moro, interpretat per Juan Antonio Pérez Pallarés.

  
Els actes dels Moros i Cristians continuaran el **divendres dia 2**, amb el pregó de festes, que realitzarà el regidor de l'Equip de Govern, Pepe Gil, des del balcó de l'ajuntament i la desfilada per Camí Reial fins a la plaça de la Antiga Moreria on se celebrarà la tradicional “Nit d’olla”.

  
El **dissabte 3 d'octubre** a partir de les 19.30 hores els ciutadans podran comprovar la bellesa de les vestimentes, els maquillatges, les carrosses i la música de l'entrada de Moros i Cristians des de la plaça de la Moreria, passant pel carrer Els Horts, la plaça Cronista Chabret, Camí Reial, fins a la plaça Blasco Ibáñez. Les desfilades estaran formades per tres comparses i per l'antiga comparsa “Califes” que desfilarà per a commemorar el 25 aniversari de la festivitat. En esta desfilada, el grup de _“Passió per Sagunt”_ realitzarà escenificacions en 4 o 5 punts del recorregut, més concretament, en el carrer Els Horts, a la Porta de l'ajuntament, la cantonada del mercat, i meitat de Camí Reial i al final.

Com a tancament  de festa de Moros i Cristians, el **diumenge 4 d'octubre**, a partir de les 12 hores es representarà “el dia de la conquesta” amb les ambaixades mora i cristiana, en el Castell, on es representa la conquesta de Sagunt pels exèrcits del rei Jaume I el Conqueridor. 

  
Enguany la abanderera de la comparsa cristiana “Llancers de Morvedre” és Irene Gallardo Vieco; la capitania del bàndol cristià, pertanyent a la comparsa “Jaime I”, està formada per Barbara Molto Chordà i Cristobal Pecino Fontalba. D'altra banda, la capitania del bàndol moro, pertanyent a la comparsa “Almoràvits”, la formen Paula Anda Pérez i Guillermo Anda Pérez. L'ambaixador cristià és Ricardo Balleter Galarza, l'ambaixador moro és Juan Antonio Pérez Pallares.

*   [](http://www.facebook.com/sharer.php?u=https://aytosagunto.es/va/actualitat/dema-comencen-les-festes-dels-moros-i-cristians-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/dema-comencen-les-festes-dels-moros-i-cristians-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dema-comencen-les-festes-dels-moros-i-cristians-de-sagunt/ "Linked In")
*   [](mailto:?body=https://aytosagunto.es/va/actualitat/dema-comencen-les-festes-dels-moros-i-cristians-de-sagunt/)